በህገ መንግሥታችን የተጎናፀፍናቸውን ድሎች ወደ ላቀ ደረጃ እናሸጋግራለን! -መንግስት
ኢፌዴሪ የመንግስት ኮሙዩኒኬሽን ጉዳዮች  ጽ/ቤት የተዘጋጀው ሳምንታዊ አቋም መግለጫ እንዳመለከተው ፤ዛሬ በህብረ-ብሄራዊው ፌዴራላዊ ሥርዓታችን፣ ያ አስከፊ ሁኔታ ከመሰረቱ ተለውጧል።የልዩ ልዩ ህዝቦች መኖሪያ የሆነችው አገራችን ዛሬ እየተከተለችው ባለው ህብረ-ብሄራዊ ፌደራላዊ ስርዓት አማካኝነት ሁሉም ህዝቦች እኩል ባለቤት፣ እኩል ተሳታፊና ፍትሃዊ ተጠቃሚ የሆኑባት አገር መሆን መቻሏን ገልጿል ።ህብረ ብሄራዊው ፌዴራላዊ ስርዓታችን ሁሉም ህዝቦች ወደውና ፈቅደው አንድ የጋራ የኢኮኖሚና የፖለቲካ ማህበረሰብ የመፍጠር ዓላማ አንግበው ጠንካራ አገር ለመፍጠር እንዲረባረቡ ያስቻለም መሆኑን ጠቅሷል ።ለዚህም በበዓሉ ወቅት የታየውን የታላቁ ህዳሴ ግድብ ዋንጫ ርክክብን በአብነት መጥቀስ ይቻላል ነው ያለው ።ዋንጫውን ያስረከበው የደቡብ ክልል ለግድቡ ግንባታ ባለፈው ዓመት ባካሄደው የገቢ ማሰባሰብ እንቅስቃሴ የ2 ነጥብ 5 ቢሊዮን ብር ገቢ ማሰባሰቡን ሲያስታውቅ፣ ዋንጫውን በተራው የተረከበው የኢትዮጵያ ሶማሊ ክልል በበኩሉ የተሻለ ገቢ ለማሰባሰብ ቁርጠኝነቱን ገልጿል።በመሆኑም የህዳሴ ፕሮጀክቶቻችን የአገራችን ህዝቦች አንድ ጠንካራ የፖለቲካና የኢኮኖሚ ማህበረሰብ ከመፍጠር አንጻር እያካሄዱት ያለው ርብርብ አመላካች መሆናቸው ሊታወቅ እንደሚገባ ነው ያመለከተው ።በአጠቃላይ የምንከተለው ህብረ ብሄራዊ ውፌደራላዊ ስርዓታችን አገራችንን የአስተማማኝ ሰላም ባለቤት ማድረጉን ጠቁሟል ።ዓለምን ያስደመመ ኢኮኖሚያዊ እድገት ማስመዝገብም አስችሎናል ያለው መግለጫው ፤በዓለም ዓቀፍ ደረጃ የአገራችን ተሰሚነትና ተጽዕኖ ፈጣሪነት እየጨመረ በመሄድ ላይ እንደሚገኝም ነው ያስታወቀው ።በተጨማሪም የዜጎች ማህበራዊና ፖለቲካዊ ህይወት እየተሻሻለ እና ዴሞክራሲያዊ ስርዓታችንም እየጎለበተ መሄዱን መቀጠሉን አስረድቷል ።አሁን ያጋጠሙንን ችግሮችም ከአሁን በፊት ሲያጋጥሙን የነበሩ ችግሮችን በፈታንበት አግባብ በህዝቦች ባለቤትነትና የጋራ ተሳትፎ በመፍታት ተጨማሪ ድሎችን ማስመዝገባችንን የምንቀጥል ይሆናል ብሏል ።በመሆኑም በሉሲ ዋምድር፣ የህብረ ብሄራዊነታችን ድምቀት እንዲህ አሽብርቆ የተከበረው የኢትዮጵያ ብሔሮች፣ ብሔረሰቦችና ህዝቦች በመካከላቸው ለዘመናት ፀንቶ የቆየውን የሰላም፣  የመቻቻል፣ የአንድነትና በጋራ የማደግ ብርቱ ፍላጎትና ጥረት ወደፊት ለማስቀጠል ካላቸው ጽኑ አቋም በመነጨ መሆኑ ሊታወቅ እንደሚገባ አስገንዝቧል ።በዓሉ በመፈቃቀድና እጅ ለእጅ ተያይዘው የፈጠሯት አዲሲቷ ኢትዮጵያ የጀመረችውን የህዳሴ ጉዞ ለማስቀጠልና ወደ ከፍታ ማማዋ ለማውጣት ያላቸውን ቁርጠኝነት ምማሳያ መሆኑን ነው የገለጸው ።በህብረብሄራ ዊፌዴራላዊ ሥርዓት አማካኝነት እየተመዘገቡ ያሉትን ዘርፈ- ብዙ ድሎች ወደ ላቀ ደረጃ ለማሸጋገር በጋራ ሁሉም እንዲረባረብ ጥሪ አስተላልፏል ፡፡